A Csendes-óceánon más jellegű feladataik voltak: a partraszállások légitámogatásának biztosítása, harci repülőgépek átszállítása, illetve a szárazföldi erők harcászati légi támogatása. Az ellenséges támadásnak történelmileg utoljára áldozatul esett amerikai hordozó, a USS Bismarck Sea (CVE–95) kísérő hordozó is inváziós támogatás közben süllyedt el: Ivo Dzsima inváziójakor a hajó kamikaze-támadás áldozata lett.